בניין וולוורת'

בניין וולוורת (באנגלית: Woolworth Building) הוא גורד שחקים הממוקם ברחוב ברודוויי 233, מנהטן, ניו יורק, ארצות הברית. הבניין, שתוכנן על ידי האדריכל קאס גילברט, מתנשא לגובה של 241.4 מטרים והוא בעל 57 קומות. בזכות כך, החזיק בתואר "הבניין הגבוה ביותר בעולם" בין השנים 1930-1913, עד השלמת בנייתו של וול סטריט 40, וכיום, יותר ממאה שנה מאז הושלמה בנייתו, הוא אחד מ-100 המבנים הגבוהים בארצות הברית ואחד מ-50 המבנים הגבוהים בעיר ניו יורק.

==אדריכלות==
בניין וולוורת' בבנייה כפי שצולם ב-[[2 בפברואר 1912]]
בשנת 1910, החל פרנק וולוורת' ליזום את הקמת המבנה, שישמש כבניין ההנהלה החדש עבור החברה שבבעלותו. לשם כך שכר באותה שנה את האדריכל קאס גילברט. הבניין תוכנן בסגנון נאו-גותי ודמה למגדל של קתדרלה ואף כונה בטקס הפתיחה - "קתדרלת המסחר". במקור, הבניין תוכנן להיות בגובה 130 מטרים ובן 20 קומות. לאחר השלמת התכנון הוגבה ל-241.4 מטרים והוא בעל 57 קומות. עלות הבנייה הכוללת הייתה 13.5 מיליון דולר אמריקאי ומימונו הושג בשיתוף של פרנק וולוורת' עם Irving National Exchange Bank Woolworth. אולם, במאי 1914, רכש פרנק את כל מניות הבנק בשותפות והפך לבעלים היחיד של הבניין. עם פתיחתו, ב-24 באפריל 1913, הכיל הבניין 60 קומות ומעל 5,000 חלונות ונטל את התואר "הבניין הגבוה ביותר בעולם" ממגדל חברת הביטוח מטרופוליטן לייף. 

בזכות הדמיון של המגדל לקתדרלות הגותיות האירופאיות, הקנה לו הכומר סמואל פרקס קדמן (Samuel Parkes Cadman) את השם "קתדרלת המסחר" ואף שם זה הוזכר בספר שיצא לאור בשנת 1916. הוא נשאר הבניין הגבוה ביותר בעולם במשך 17 שנה, עד השלמתו של בניין וול סטריט 40 בשנת 1930. בנוסף, קומת התצפית בקומה ה-57 של הבניין משכה אליה תיירים עד שנת 1941.

==מצב נוכחי==
במשך 85 שנים היה הבניין בבעלות חברת וולוורת' (אחר כך הפכה להיות קבוצת ונאטור). בשנת 1998 נמכר הבניין לקבוצת ויטקוף עבור סכום של 155 מיליון דולרים.

באירועי ה-11 בספטמבר שפגעו במגדלי התאומים הסמוכים, נפגע גם הבניין, והיה מנותק מחשמל וטלפון במשך מספר שבועות, אולם הנזקים למבנה היו מועטים ביותר.

==בתרבות==
* בניין לינקולן בממפיס, טנסי, שנבנה בשנת 1924, הוא העתק מדויק מוקטן ביחס של 1:3 של בניין וולוורת'. 
* בסרט יום בניו יורק, שיצא בשנת 1949, מוזכר הבניין כאחד המקומות בו צ'יפ רוצה לבקר בזכות העובדה שהבניין היה הגבוה ביותר בעולם בעברו.
* בסדרת הטלוויזיה בטי המכוערת, שיצאה בשנת 2006, הבניין מוצג כמטה חברת Meade Publications.
* בסרט חיות הפלא והיכן למצוא אותן, משנת 2016, הבניין משמש כמטה קונגרס הקסמים של ארצות הברית.

==גלריה==
<gallery>
קובץ:WoolworthBuilding.JPG|בניין וולוורת' כפי שצולם בשנת 2006
קובץ:WoolworthBuilding crop.jpg|ראש המגדל
קובץ:WTM3 PAT M IN NYC 0021.jpg|חלק מלובי הכניסה
קובץ:Woolworth Tower in clouds New York City 1928.jpg|מבעד לעננים כפי שצולם בשנת 1928
קובץ:Woolworth Building Apr 2005.jpg
קובץ:Manhattan-woolworth-building-top.jpg
</gallery>

==ראו גם==
* גורדי שחקים בניו יורק
* גורדי שחקים מוקדמים
* רחוב ספרוס 8

==קישורים חיצוניים==

*
*[http://www.greatbuildings.com/buildings/Woolworth_Building.html בניין וולוורת']
*[http://www.nyc-architecture.com/SCC/SCC019.htm תמונות של בניין וולוורת'] 
*[http://woolworthtours.com Official lobby tours website]
*[http://nycnpc.org/db/bb_files/Woolworth-Building.pdf "Designation List 164: The Woolworth Building"], New York City Landmarks Preservation Commission, April 12, 1983
*[https://web.archive.org/web/20120307214135/http://www.beautyofnyc.org/Woolworth%20Building%5B1200-standard%5D.pdf "Pride and Humility in the Woolworth Building and in Ourselves"] by John Stern, from beautyofnyc.org
*[http://www.greatbuildings.com/buildings/Woolworth_Building.html The Woolworth Building] from GreatBuildings.com
*[http://www.fordham.edu/halsall/medny/buttowski/ Medieval New York website] from , with construction details and photo images of the Woolworth Building
*Margaret Herman, "[https://web.archive.org/web/20140310091148/http://smarthistory.khanacademy.org/gilberts-woolworth-building.html Gilbert's Woolworth Building]", 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:הבניין הגבוה בעולם
קטגוריה:מנהטן: מגדלי משרדים
קטגוריה:מבני התחייה הגותית
קטגוריה:רחוב ברודוויי
קטגוריה:מנהטן תחתית